Tahiinsa kanneenii fi kan biroo hedduu keessattis qoodni OPDOn akka jaarmayaatti qabaate umriin bittaa alagaa (bulchiinsi TPLF) Oromoo irratti akka dheeratu gochuudhaan saaminsi qabeenya Oromiyaa, Oromoo qe’ee isaa irraa buqqisanii deegaa fi baqattummaaf saaxiluun, hidhaa fi ajjeechaan jumlaa, walumaagalatti duulli shanyi-duguuggii TPLF Ummata keenya irratti geggeessu akka itti fufu irree taheefii gargaare.
